KOMMISSIONENS FORORDNING (EF) Nr. 1294/97 af 3. juli 1997 om femte ændring af forordning (EF) nr. 414/97 om undtagelsesforanstaltninger til støtte for markedet for svinekød i Tyskland
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, og
ud fra følgende betragtninger:
På grund af udbrud af klassisk svinepest i visse produktionsområder i Tyskland blev der ved Kommissionens forordning (EF) nr. 414/97 (3), senest ved forordning (EF) nr. 1030/97 (4), fastsat undtagelsesforanstaltninger til støtte for markedet for svinekød i denne medlemsstat;
der bør foretages en tilpasning af den støtte, der ydes ved levering af smågrise, til den nuværende markedssituation, idet der tages hensyn til faldet i markedspriserne;
den gunstige veterinære og sundhedsmæssige situation har gjort det muligt at ophæve beskyttelseszonerne og overvågningszonerne i delstaterne Nordrhein-Westfalen og Niedersachsen; der bør tages hensyn til denne ændring ved at erstatte bilag II til forordning (EF) nr. 414/97 med et nyt bilag;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
I forordning (EF) nr. 414/97 foretages følgende ændringer:
1) I artikel 4, stk. 4, ændres »74 ECU« og »63 ECU« til »71 ECU« og »60 ECU«.
2) Bilag II affattes som angivet i bilaget til nærværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. juli 1997.